Xavier Volkov

## Megjelenés

### Ember

180 centi körüli albínó férfi világoskék, szinte ezüst/szürke, farkasszerű szemekkel, a szájában pedig ragadozó fogazat sorakozik. A bőre majdhogynem teljesen fehér, a haja és a szakálla pedig hófehér. A bal szemét három karmolásnyom csúfítja. Emiatt a szeme is eltorzult, a pupillája szinte teljesen szétroncsolódott. Csupán homályos formákat és halvány színeket lát vele. A nyaka, csuklója és bokái ki vannak dörzsölődve a folyamatos bilincsek miatt amiket még Kian miatt kellett hordania. A hátán neki is vannak a társaihoz hasonlóan ostorcsapás nyomok, de jóval kevesebb, illetve rajta nyilak által lőtt sebekből is van elég. A jobb combján egy égett mintát lehet találni, lényegében egy billog, ami egy sast jelképez. Nem egy nagydarab, kifejezetten vézna testalkattal rendelkezik, de ez ne tévesszen meg senkit. Zsírból van kevés rajta, ettől függetlenül nem gyenge, bár korántsem olyan erős, mint mondjuk Sean vagy Church.

### Fél-ember

A farkas szerű szemek mellé csatlakozik a többi farkas jellemző, mint a fülek és a farkinca, illetve a pengeéles karmok, amikkel nem kis sérülést képes okozni. Ezt a formáját parancsra is elő tudja hozni, de az intenzív érzelmek, illetve a telihold előtti időszakkor automatikusan is előjöhetnek.

### Farkas

Egy átlagos méretű ember gyomráig ér fel. Bundája hófehér az orrától a farka végéig, szemei ilyenkor is ezüstösek. A billog helyén a bundája ki van égve, illetve ilyen alakban a bundája növését megtörik a sérülései. Kissé csapzott és vézna, de könnyen leterít egy felnőtt férfit és a harapását így sem érdemes alábecsülni.

## Jellem

Kifejezetten higgadt. Kevésbé támaszkodik az ösztöneire, sokkal inkább a logikára és a realitásra. Komoly srác és a végsőkig hűséges. Lényegében ő a falka esze, ha úgy tetszik. Humora nem sok van, ő maga nem szokott viccelődni vagy mosolyogni, de a falkája képes megmosolyogtatni, sőt akár megnevettetni. Sean mellett akár még viccelődni is képes.

Sokkal jobban kontroll alatt tudja tartani magát, mint a legtöbb vérfarkas. Kevésbé vérengző, amikor beüt a telihold. Képes lenyugtatni a többieket is valamilyen szinten, de nem vezető egyéniség. Sokkal inkább az a háttérbe húzódó tanácsadó féleség.

Remekül kijön a gyerekekkel és kifejezetten szereti is őket, de nem fél odacsapni, ha valaki túllépi a határokat. A végsőkig hűséges mind a barátaihoz, mind a családjához, mind a falkájához. Nehezen adja a bizalmát, de nem ellenséges, inkább magába zárkózó. Keveset oszt meg magáról. Nehezen nyílik meg, de ha valaki eléri nála, hogy biztonságban érezze magát mellette és elnyerik a bizalmát, akkor remek társaság és remek barát válhat belőle, akire bármikor lehet számítani.

Ügyes stratéga. Gyorsan átlátja a nehéz helyzeteket is és gyors a reakció ideje.
Mind a múltja, mind a Kiannél töltött idő hozzátett ahhoz, hogy a fizikai érintéseket nem feltétlen bírja, de van, akitől már elviseli és Sean érintése megnyugtatja.

Ne tévesszen meg a higgadtsága. Bár nehéz elérni nála, hogy elkattanjon, de a szörnyeteg nem halt meg, csupán alszik és ha egyszer felébresztik, nos, akkor lehet futni. Nem a fizikai erejére támaszkodik és nem az ösztöneire, így vele bajszot akasztani merőben más, mintha valaki a társainak esne neki, de ha valaki velük akad össze, nem fél megvédeni őket.

Háttér történet: Alapvetően orosz származású. Egy északi falkába született, de a családját lemészárolták még amikor nagyon fiatal volt. Utána elmenekült otthonról. Intézetbe került, ahol a sok ember között kénytelen volt elnyomni a farkas énjét, emiatt kifejezetten ingerült és hirtelenharagú volt gyerekként. Sokszor keveredett bajba, vagy okozott problémákat. Rendszeresen kísérletezett szökéssel.

Tízéves kora környékén nevelőszülőkhöz került, akik bár elsőre próbáltak vele dűlőre jutni, de nem sokáig jutottak. Egy nap aztán talált egy sakktáblát és rájött, hogy szereti azt a játékot. Meglepően lehiggadt játék közben, így a nevelőszülei elkezdtek vele játszani. Nagyon hamar ügyessé vált a játékban, de amikor veszített, elkattant az agya. Rengeteg energiája volt, amit valahogy le akart vezetni. Erre csak az iskolában volt lehetősége, ahol ezek után is rendszeresen keveredett verekedésekbe. Sokan bántalmazták az albínósága miatt, ami nem sokat segített abban, hogy lehiggadjon.

Tizennégy éves korában változott át először teliholdkor a családja szeme láttára, akik ezek után, bár nem hívtak oda vadászokat, de elküldték otthonról, mert nem voltak képesek kezelni egy vérfarkast. Iskolakerülő lett és az utcákat kezdte járni. Fiatalon került be olyan bandákba, ahol kiélhette az agresszióját és a remek logikája miatt hasznos tagnak is bizonyult, de kiesett onnan is, miután az egyik társának fordult.

Valamivel le kellett vezetnie a benne dúló feszültséget, így illegális arénákban kezdett el boxolni. Kivételes tehetségnek bizonyult. Vézna termetét kompenzálta a gyorsasága és a farkas érzékei, így kiemelkedően teljesített. Egy svéd férfi figyelt fel rá, aki hasonló arénákat üzemeltetett a másik északi országban és jó pénzt ígért neki azért, ha vele megy. Fiatal volt, folyamatosan éhezett és ez egy remek lehetőségnek tűnt, így a férfival tartott.

Csak későn jött rá, hogy ez egy olyan ajánlat volt, amit nem éppen lett volna szabad elfogadnia. Mire észbe kaphatott volna, ezüst láncokon volt és egy billogot égettek rá, megjelölve őt. A férfi a magáénak titulálta és kényszerítette a harcra, amiket sorra meg is nyert neki. Abban az arénában figyelt fel rá Kian. A „mestere” tudta róla, hogy micsoda és ezt ki is használta, de titokként tartotta, Kian viszont felismerte **Xavierben** a farkast és megfenyegette a mesterét, hogy, ha nem adja neki, mindenhol szétkürtöli a titkát és megölik a csalásért.

Kian így vette magához **Xaviert**. Az előző „otthonában” megtanult csendben engedelmeskedni, ha nem akart éhezni és szenvedni folyamatosan, így nem esett nehezére beilleszkedni Kian falkájába. Addigra megtört és csendes lett. Elsőre még reagált agresszívan dolgokra és igencsak makacsul viselkedett, aminek meg is lett az eredménye. Egyszer összeütköztek egy farkassal, akit Kian elsőre a sajátjának akart, de a férfi túl nehéz esetnek bizonyult. Egy rövid ideig volt csak velük, de rendszeresen csesztette **Xaviert**, aki egyre nehezebben fogta vissza magát. Végül minden óva intés ellenére nekiesett és csúnyán összeverekedtek. Ennek eredményeképp kapta a szemére a heget és onnantól kezdve megjegyezte, hogy jobb, ha kontroll alatt tartja magát, amit azóta igen csak jól meg is tanult.

## Múlt

### Ripville

A negyedik kör végén esett be Ripvillebe egy event karakter (Kian) oldalán. A férfi Evan nevelőapja volt és egy csapat vérfarkassal tervezte széttépetni Carolinet. Ennek a falkának volt a tagja Xavier. Szerencsére a lány adott nekik egy második esélyt és végül Kian halálával el is nyerte az egész falka bizalmát, így a bagázs új alfára tett szert, Caroline pedig egy egész falka vérfarkasra.

## Képességek

* Alakváltás
	+ (fél-ember, farkas): kontrollált alakváltás, kivétel teliholdkor. A fél-farkas alakja nem él, mivel Kian az átok egy részét levette róluk.
* Kifinomult hallás és szaglás
	+ az érzékei neki a legerősebbek a csapatból, tekintettel a fél-vakságára.
* Fizikai erő
	+ A fizikai ereje jóval nagyobb, mint egy átlagemberé, de jóval gyengébb, mint mondjuk Sean
* Érzelmek érzékelése
	+ Átfutnak rajta mások érzelmei és ki is tudja szagolni azokat
* Állati ösztönök
* Halhatatlanság
	+ Huszonöt éves koruk környékén megállnak az öregedésben és addig életben maradnak, míg valaki nem végez velük. Átlagos fegyverek nem hatnak rajta, csak speciális anyagok.

## Gyengeségek

* Ezüst
* Farkasfű
* Más természetfeletti lények meg tudják sebezni, de relative gyorsan gyógyul. A mélyebb sebek nyomot hagynak.
* Fej leválasztás
* Szív kitépés
* A szaglását és hallását hirtelen hangokkal, vízbe ugrással, egyéb intenzív illatokkal meg lehet zavarni
* Érzékeny a nagyon magas frekvenciájú hangokra
* Teliholdkor nem tudja kontrollálni az átváltozását
* A baloldala vakfolt

## Egyéb

* A vérfarkasok átkát Kian megszűntette, így csak teliholdkor változik át. A farkasa összeolvadt vele.
* Gregori miatt áthatolhatatlan elmevédelme van, ami jelez a Kárpátinak, ha valaki bele akarna mászni a fejébe